Lejligheden har en rigtig god placering, men vi er desværre alligevel kommet frem til, at vi ikke ville anbefale denne lejlighed til andre. Der er utroligt meget larm fra gaden, da der er placeret affaldscontainere lige udenfor ejendommen, som tømmes hver nat. Når man er i bad ryger vandet direkte ud på gulvet og man er nødt til at tørre det gennemblødte badeværelsesgulv op med håndklæder, da der ikke er noget afløb udenfor brusekabinen. Derudover var der myrer på badeværelset og i køkkenet. Det var desværre ikke en lige så tilfredsstillende oplevelse, som vi havde håbet på. Antonio var dog en flink og god engelsktalende vært.